Dessineu po les lives e walon

On dessineu po les lives e walon, c' est on dessineu k' a bouté tenawete avou des scrijheus e walon, ey enimådjî leus lives.

Si no est sovint rprins sol coviete, u sol coviete divantrinne. Sovint e francès illustrations de. Mins pacô eto e walon :
 imådjes da Marcel Mercié ("Ene miye di mi" da Danielle Trempont).
 enimådjeures da Marie-Louise Mertz ("Eviè Nonne" da Lucyin Mahin)

Li biyografeye do dessineu est padecô metowe al fén, mins sovint scrîte e francès. Lanawaire, dins l' coleccion do Bourdon, gn a tolminme yeu des biyografeyes di dessineus e walon.

Les desséns des covietes, et kécfeye les cis ki sont-st ådvins do live, c' est onk des mwaisses facteurs pol vindaedje des lives e walon.

 Sacwants dessineus des lives e walon 
 Robert Arcq sicrijheut e walon, et dessiner lu-minme po ses lives.
 J.T. Debattice a enimådjî les ptits romans da Georges Alexis.
 Sabine de Coune a fwait les desséns des lives da Auguste Laloux.
 Ben Genaux, lu eto, sicrijheut e dessiner.
 Joseph Gillain a enimådjî les covietes des troes prumirès anêyes des Cayés Walons, eyet co sacwants ôtes lives des Relîs Namurwès.
 J. Helbig fijha des bwès po l' edicion da François Bailleux di 1854 do Teyåte lidjwès.
 René Hausman fijha l' coviete di l' antolodjeye Scrijheus d' Årdene et des Contes hesbignons da Marcel Hicter.
 Elizabeth Ivanovsky (Kichinev, Moldaveye, 1910, Watermael (Brussele), 2006) a-st enimådjî li deujhinme tome des Fåves do Baron d' Fleuru da Henri Pétrez (1938). Ele rimeta ça ezès anêyes 1960, pol cénkinme volêye des fåves, ki n' rexhrè k' e 1999.
 Marie-Louise Mertz (Hachi, 1947) a-st enimådjî l' antolodjeye Scrijheus d' Årdene (2002) eyet li ramexhnêye di noveles da Lucyin Mahin, "Eviè Nonne".
 Jacques Raes k' a bråmint bouté avou Jean Goffart et k' a stî l' prumî dessineu di ses lives d' imådjes ("Les avinteures des droles di zebes"), "Les avinteures da Ray Hure" ey eto d' ene binde d' imådjes ("On cokea å solea").
 Maurice Salme fijha tos les desséns do "Dictionnaire liégeois" da Jean Haust, et ene pårteye des cis do franwal lidjwès.
 José Schoovaerts a prusté ses pondeures po les covietes del gazete "Li Rantoele et li roman "Vera da Lucyin Mahin.
 Walter Van Billinghen a dessiné des bwès po Bokets del nute da Franz Dewandelaer.
 Benoît Vermeesch a fwait les desséns didactikes do Dictionnaire des parlers wallons du Pays de Bastogne
 Géo Warzée, k' esteut on pondeu et eto on scrijheu e walon. Ses desséns sont dins l' live "Joseph Durbuy et Géo Warzée" do Coirneu (2004).

 Sacwants dessineus del Coleccion do Bourdon 
Dispu 1996 (avou Warum Krieg ?), les Edicions do Bourdon ont-st enondé, avou les subzides do CRLE, ene coleccion la k' gn a tofer on dessineu, sovint diferin, po-z enimådjî l' live.
Vocial les cis k' ont bouté dins cisse coleccion la.
 Bernard Bacq po "Des trôs sol bele" da Dominique Heymans (2004), avou ene biyografeye do dessineu e walon.
 Gabriel Belgeonne po "Miytaedje" da Émile Lempereur (2004), avou ene biyografeye do dessineu e walon.
 Christian Chanoine po "Les hameas distindous" da René Painblanc (2004)
 Raymond Drygalski po 
 "Djonnesse a målvåt" da Willy Bal (2001)
 "Li moirt do Blanc Matî" da Joseph Bodson (2003), la k' gn a ene biyografeye do dessineu, e francès.
 "Pluctaedje" da Robert Mayence (2003)
 Danielle Fauvile po "Do tcherbon dins les flates" da E. Lempereur (1999)
 Marie-Jeanne Gay po "Nos arnagas da Henri Van Cutsem" (2002)
 Michel Henrioulle po "Onk do coron do Bu" da Louis Marcelle (2002), avou ene pitite otobiyografeye do dessineu e walon.
 André Houfflin po "Eve et Adam" da Roger Foulon (2003)
 Gabriel Lefebvre po "Semdi" da Jean-Luc Fauconnier (2004)
 Gustave Marchoul, po "Warum Krieg ? (sovnances)" da Willy Bal (2001)
 André-Pierre Masquelier, po "Tiesses pelêyes" da Émile Lempereur (1997)
 Michel Mercié, po "Ene miye di mi" da Danielle Trempont (2001)
 Marie-France Oogwit po "Dierinne aroke da Amanda Dechamps" (2003)

*
Categoreye:Pondeure et dessinaedje
Categoreye:Lives e walon